rejauldu/bengali-wikipedia huggingface dataset:
রহনপুর অষ্টভুজী সমাধিসৌধ গৌড়িয় আমলের অন্যতম প্রাচীন নিদর্শন।  এটি বাংলার মুসলিম স্থাপত্যের ইতিহাসে সর্বপ্রথম অষ্টভূজি ভবনের নিদর্শন। গোমস্তাপুর উপজেলার সদর দপ্তর রহনপুরের উত্তর প্রান্তের নওদা বুরুজের ঠিক দক্ষিণ পাশের ১ কি.মি. দূরে অপেক্ষাকৃত উঁচু ভূমির উপর এ অষ্টভূজ সমাধিসৌধটি অবস্থিত।  অবকাঠামো সমাধিসৌধের বাইরের দিক থেকে পরিমাপ ২৬.৫২ মিটার। ভবনটির প্রত্যেকটি বাহু ১.৩৭ মিটার পুরু এবং ৪.৩৪ মিটার দীর্ঘ। প্রত্নতাত্ত্বিক অধিদপ্তর কর্তৃক সংরক্ষণ ও সংস্কারের পূর্বে গৌড়িয়া ইট দ্বারা নির্মিত এ ভবনটি বেশ জীর্ণ অবস্থায় ছিলো। অষ্টকোণাকারে নির্মিত এ ক্ষুদ্র সমাধিসৌধের উত্তর,  দক্ষিণ, পূর্ব ও পশ্চিমে রয়েছে ৪টি খিলানযুক্ত প্রবেশ পথ। সমাধিসৌধের একটি মাত্র গম্বুজ যা অষ্টদেয়াল পিপা আকৃতির হয়ে উর্ধে উঠে গম্বুজের ভার বহন করছে।  দরজার উভয় পাশের দেয়ালে সুন্দর প্যানেলিং এর কারুকাজ রয়েছে। প্রত্যেক দরজার দু পাশে শোভাবর্ধক সরু মিনার স্থাপিত। প্রতি দরজার উপরে ৯ টি করে খিলান রয়েছে, দরজার নকশা এর মধ্যে মধ্যবর্তিটিতে শাপলা ফুল অঙ্কিত রয়েছে। এর অনুভুমিক প্যারাপেট বদ্ধ মেরলনের সারি দ্বারা অলংকৃত। সমাধিসৌধের অভ্যন্তরে গম্বুজ ও নিম্নদেশে বিচিত্র নকশা ও ছোট ছোট কুলুংগি রয়েছে। ক্ষুদ্রাকৃতির কুলুংগিগুলো সম্ভবত বাতি রাখার জন্য ব্যবহৃত হত। গম্বুজের পার্শ্বদেশে পদ্মফুল এবং কেন্দ্র বিন্দুতে কলসচুড়া শোভিত রয়েছে।  ইতিহাস প্রাচীন এ সমাধিসৌধটি স্থাপত্য শৈলীগত দিক থেকে সপ্তদশ শতাব্দীর দিকে মুঘল রীতিতে নির্মিত বলে অনুমিত হয়। তবে কি উদ্দেশ্যে ভবনটি নির্মিত হয়েছিলো তা পরিষ্কারভাবে জানা যায়নি। স্থানীয়ভাবে ধারণা করা হয় এটি কোন সমাধি সৌধ ছিলো। অবশ্য বর্তমানে শবাধারের কোন আলামত বা চিহ্ন নাই। কিন্তু চতুর্পার্শ্বের দরজা দেখে এটা কোন ওলির মাজার সদৃশ বলে মনে হয়। কারণ প্রাচীন ইমারতগুলির মধ্যে অধিকাংশ বিলুপ্তি ঘটেছে। শুধু পবিত্র স্থাপনা গুলি আজো টিকে আছে। ঐতিহাসিক আবুল কালাম মোহাম্মদ যাকারিয়া ইমারতটিকে একটি মাজার বলে উল্লেখ করেন। এটি সপ্তদশ-অষ্টাদশ শতাব্দীর পরে নির্মিত হয়েছে বলেও তিনি মনে করেন। ডঃ আহমদ হাসান দানীও একই মত পোষন করেন। খুব সম্ভবত সবাধারটি ভেঙ্গে ফেলা হয়, এবং এর মাল মসলা অন্যত্র সরিয়ে নেওয়া হয়েছে।  সময়ের বিচারে এটি বাংলার মুসলিম স্থাপত্যের ইতিহাসে সর্বপ্রথম অষ্টভূজি ভবনের নিদর্শন। পরবর্তিকালে এ বৈশিষ্টের পুনরাবৃত্তি দেখা যায় রাজমহলের বেগমপুরের অষ্টভূজি সমাধী সৌধে, যা এখন পর্যন্ত বাংলায় এ জাতীয় ভবনের সর্বশেষ উদাহরণ হিসেবে গণ্য। এ জাতীয় ভবনের ধারনাটি সম্ভবতঃ তুঘলক, সৈয়দ ও লোদী যুগে নির্মিত অষ্টভুজ সমাধী সৌধ থেকে এসেছে। মিহরাবের উপস্থিতি ভবনটিকে সমাধী সৌধ হিসেবেই বিবেচনার ইঙ্গিত প্রদান করে। সুতরাং এটি যে একটি প্রাচীন মাজার বা সমাধীসৌধ তা নির্দিধায় বলা যায়।  বর্তমান অবস্থা ১৯৭৮ খ্রিষ্টাব্দে প্রত্নতত্ত্ব বিভাগ সম্ভবত এ-অষ্টভুজি ইমারেতের আঙ্গিনা সুরকি ঢালাই করেছে। এ ভবনের চারপাশে প্রায় ২ বর্গ কি.মি. এলাকাজুড়ে অজস্র মৃৎপাত্র, প্রাচীন ইট ও পাথরের ভগ্নাংশ ছড়িয়ে ছিটিয়ে রয়েছে। কিন্তু ক্রমবর্ধমান আবাদি জমির প্রয়োজনের তাগিদেই এ স্থানটি হয়ে গেছে ফসলি জমি। এখনো জমি কর্ষন করতে গেলে প্রাচীন ইট-পাথর এর ভগ্নাংশ বের হয়ে পড়ে। এ থেকে বোঝা যায় এখানে দূর অতীতে সারিবদ্ধ সুসজ্জিত প্রচুর ইমারতের অস্তিত্ব ছিল।  ছবি  আরও দেখুন  বাংলাদেশের প্রত্নতাত্ত্বিক স্থানের তালিকা  নওদা বুরুজ  রহনপুর  নদীয়া  তথ্যসূত্র  বিষয়শ্রেণী:চাঁপাইনবাবগঞ্জ জেলার প্রত্নতাত্ত্বিক স্থাপনা বিষয়শ্রেণী:রহনপুর বিষয়শ্রেণী:চাঁপাইনবাবগঞ্জ জেলার দর্শনীয় স্থান
ইছাপুর বাংলাদেশের লক্ষ্মীপুর জেলার অন্তর্গত রামগঞ্জ উপজেলার একটি ইউনিয়ন।   অবস্থান ও সীমানা  রামগঞ্জ উপজেলার পশ্চিমাংশে ইছাপুর ইউনিয়নের অবস্থান। এ ইউনিয়নের দক্ষিণে চণ্ডিপুর ইউনিয়ন, পূর্বে রামগঞ্জ পৌরসভা, উত্তর-পূর্বে কাঞ্চনপুর ইউনিয়ন, উত্তর-পশ্চিমে চাঁদপুর জেলার ফরিদগঞ্জ উপজেলার গুপ্টি পশ্চিম ইউনিয়ন এবং পশ্চিমে চাঁদপুর জেলার ফরিদগঞ্জ উপজেলার রূপসা উত্তর ইউনিয়ন অবস্থিত।   প্রশাসনিক কাঠামো  ইছাপুর ইউনিয়ন রামগঞ্জ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম রামগঞ্জ থানার আওতাধীন। এটি জাতীয় সংসদের ২৭৪নং নির্বাচনী এলাকা লক্ষ্মীপুর-১ এর অংশ।   শিক্ষা প্রতিষ্ঠান  ১.রাঘবপুর এমদাদিয়া ইসলামিয়া নূরানী হাফেজিয়া মাদ্রাসা।  ২.শ্রীরামপুর মাধ্যমিক উচ্চ বিদ্যালয়।  ৩.নারায়নপুর মাধ্যমিক উচ্চ বিদ্যালয়।  ৪.নুনিয়া পাড়া আলিম মাদ্রাসা।  ৫.শ্রীরামপুর ডি এস এস দাখিল মাদ্রাসা।  ৬.নারায়নপুর জুনিয়র দাখিল মাদ্রাসা।   হাট-বাজার    নারায়নপুর সমিতি বাজার  খলিল পাটোয়ারী বাজার   দর্শনীয় স্থান   রাজারপুর বিল (রাঘবপুর)  শ্রীরামপুর রাজবাড়ী  নারায়ণপুর মিজি বাড়ির স্থাপনা  নারায়ণপুর কাঁমার বাড়ি তিন তলা স্থাপনা   উল্লেখযোগ্য ব্যক্তি    মাহফুজ আলম- ২০২৪ বাংলাদেশের অন্তর্বর্তীকালীন সরকারের উপদেষ্টা।   আরও দেখুন   রামগঞ্জ উপজেলা  রামগঞ্জ থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:রামগঞ্জ উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
অ্যান্টনি মাইকেল গর্ডন (; জন্ম: ২৪ ফেব্রুয়ারি ২০০১; অ্যান্টনি গর্ডন নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেডের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।  ২০১৮ সালে, গর্ডন ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  অ্যান্টনি মাইকেল গর্ডন ২০০১ সালের ২৪শে ফেব্রুয়ারি তারিখে ইংল্যান্ডের লিভারপুলে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  গর্ডন ইংল্যান্ড অনূর্ধ্ব-১৮, ইংল্যান্ড অনূর্ধ্ব-১৯, ইংল্যান্ড অনূর্ধ্ব-২০ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ইংল্যান্ডের বয়সভিত্তিক দলের হয়ে তিনি প্রায় ৫ বছরে ২৭ ম্যাচে অংশগ্রহণ করে ৬টি গোল করেছেন।   তথ্যসূত্র    বহিঃসংযোগ                বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:নিউক্যাসেল ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:এভার্টন ফুটবল ক্লাবের খেলোয়াড় বিষয়শ্রেণী:প্রেস্টন নর্থ এন্ড ফুটবল ক্লাবের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ফুটবল উইঙ্গার বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:লিভারপুলের ব্যক্তি বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:স্কটিশ বংশোদ্ভূত ইংরেজ ব্যক্তি বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ইংল্যান্ডের আন্তর্জাতিক ফুটবলার বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
/*TYPEWRITER*/ .typewriter {   	padding: 0; 	width: 100%; 	float: left; 	text-align: left; } .typewriter div {   overflow: hidden; /* Ensures the content is not revealed until the animation */   border-right: .15em solid #2a4b8d; /* The typwriter cursor */   white-space: nowrap; /* Keeps the content on a single line */  /* margin: 0 auto;  Gives that scrolling effect as the typing happens */   animation:      typing 3.5s steps(40, end),     blink-caret .75s step-end infinite;   border-bottom: 0;   font-size: 20px; }  /* The typing effect */ @keyframes typing {   from { width: 0 }   to { width: 100% } }  /* The typewriter cursor effect */ @keyframes blink-caret {   from, to { border-color: transparent }   50% { border-color: #2a4b8d; } }
সেতাবগঞ্জ চিনি কল লিমিটেড বাংলাদেশের দিনাজপুর জেলা এর বোচাগঞ্জে অবস্থিত একমাত্র ভারী শিল্প প্রতিষ্ঠান এবং বাংলাদেশের অন্যতম প্রধান একটি চিনি কল।   অবস্থান  বাংলাদেশের উত্তরাঞ্চলের রংপুর বিভাগের দিনাজপুর জেলার বোচাগঞ্জ উপজেলার সেতাবগঞ্জ পৌরসভায় উত্তরবঙ্গের দ্বিতীয় বৃহত্তম এই চিনি শিল্প কমপ্লেক্সটি অবস্থিত।সেতাবগঞ্জ পৌরসভার ইতিকথা। উপজেলা সদর হতে চিনি কলটি প্রায় ৫০০ মিটার  দক্ষিণ-পশ্চিমে অবস্থিত।সেতাবগঞ্জ চিনি কল।   ইতিহাস  ১৯৩৩ সালে এই শিল্প প্রতিষ্ঠানটি ব্যক্তিগত উদ্যোক্তাদের অধীনে স্থাপিত হয়; এর অধীনে একটি চিনি কারখানা ও একটি আবাসিক কমপ্লেক্স নির্মিত হয়।ডুবতে বসেছে রাষ্ট্রায়ত্ত চিনিকলগুলো। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।বিএসএফআইসি-এর গঠন ইতিহাস।  সুগরমল আগরওয়াল ও নাগরমল আগরওয়াল নামীয় দুই ভাই ১৯৩৩ সাল থেকে ১৯৭৩ সাল পর্যন্ত সেতাবগঞ্জ চিনি কলটি পরিচালনা করলেও ১৯৭১ সালের স্বাধীনতা যুদ্ধের সময় চিনিকলটির মেশিনপত্র ধ্বংস হওয়ায় ১৯৭৪ সালে মিলটি লে-অফ ঘোষণা করে দেয়; তবে সরকারী ব্যবস্থাপনায় ১৯৮২ সালে মিলটিতে আধুনিক যন্ত্রপাতি স্থাপন করে পুনরায় উৎপাদন শুরু করা হয়।   অবকাঠামো  এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত।   উৎপাদন ক্ষমতা  প্রতি বছর মৌসমে প্রায় ১২,০৫০ টন চিনি উৎপাদন করা হয় উক্ত সেতাবগঞ্জ চিনিকল থেকে। আখ উপযোগি জমির পরিমাণ প্রায় ২৫০০ একর এবং আখ চাষী শ্রমিকদের জনসংখ্যা ৬০০০।   উৎপাদিত পণ্য  চিনি এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।মধু   আরও দেখুন   বাংলাদেশ চিনি ও খাদ্য শিল্প করপোরেশন  বাংলাদেশের চিনি কলের তালিকা   তথ্যসূত্র    বহিঃসংযোগ   সেতাবগঞ্জ চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।  সেতাবগঞ্জ চিনি কল লিমিটেড - বোচাগঞ্জ উপজেলা-এর তথ্য বাতায়ন।  বাংলাদেশের চিনি কলগুলোর নাম ও যোগাযোগের ঠিকানা।  বিষয়শ্রেণী:১৯৩৩-এ প্রতিষ্ঠিত বিষয়শ্রেণী:বাংলাদেশের চিনিকল বিষয়শ্রেণী:দিনাজপুর
সৈয়দ শাহ মোহাম্মদ কাদরি (জন্ম: ৫ এপ্রিল ১৯৩৮) ভারতের সুপ্রিম কোর্টের প্রাক্তন বিচারপতি (৪ ডিসেম্বর ১৯৯৭ থেকে ৫ এপ্রিল ২০০৩)। তিনি অন্ধ্র প্রদেশ হাইকোর্টের বিচারকও ছিলেন এবং ১৯৮৬ সালের জুলাই মাসে এই পদে উন্নীত হন  বিচারপতি সৈয়দ শাহ মোহাম্মদ কাদরি ১৯৮৮ সালে আইএসআরও গুপ্তচরবৃত্তি এবং রাজীব গান্ধী হত্যা সহ অনেক গুরুত্বপূর্ণ রায়ের অংশ ছিলেন।    তথ্যসূত্র   বিষয়শ্রেণী:১৯৩৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় বিচারক
১৯৫৬ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা। চলচ্চিত্রসমূহ  নাম পরিচালক ভূমিকায় ধরন তথ্যাবলী/সঙ্গীতঅপরাজিত || সত্যজিৎ রায় || কানু বন্দ্যোপাধ্যায়, করুণা বন্দ্যোপাধ্যায় || নাটকীয় || ভেনিস চলচ্চিত্র উৎসবএ 'গোল্ডেন লায়ন' জিতে নিয়েছিলমহাকবি গিরিশ চন্দ্র  মধু বোস  পাহাড়ী সান্যাল, গুরুদাস বন্দ্যোপাধ্যায়  নাটকীয়  গিরিশচন্দ্র ঘোষর জীবনীমূলক চলচ্চিত্রমুখ ও মুখোশ আব্দুল জব্বার খান     শ্যামলী অজয় কর কাবেরী বোস     তথ্যসূত্র    বহিঃসংযোগ   Tollywood films of 1956 at the Internet Movie Database  বিষয়শ্রেণী:বছর অনুযায়ী বাংলা চলচ্চিত্রের তালিকা
বিজয় মাণিক্য প্রাচীন লাউড় রাজ্যের শাসক জগন্নাথপুর রাজ্যের স্থপতি। যিনি খ্রিস্টীয় একাদশ শতাব্দির একজন শক্তিশালী নৃপতি হিসেবে আবির্ভুত হয়ে ছিলেন। বিজয় মাণিক্য নিজে ব্রাহ্মণ হয়েও বৌদ্ধ ধর্মকে ভালোবাসতন। Ancient India" Ramesh Chandra Majumdar, Chapter 3, p267, Motilal Banarsidass Publishers, Eighth Edition: Delhi, 1977   রাজ্য বিবরণ   বিজয় মাণিক্য খ্রিস্টীয় একাদশ শতাব্দিতে সিলেটের সর্বপ্রাচীন লাউড় রাজ্যের শাসক ছিলেন। সে সময় সিলেটের  সুনামগঞ্জ জেলার সমস্ত ভাটি অঞ্চল এবং হবিগঞ্জ জেলার বানিচং অঞ্চল তার রাজ্য সিমার অর্ন্তরভূক্ত ছিল। রাজ্যকিয় শাসন ব্যবস্থা সহজ করার উদ্দেশ্যে জগন্নাথপুর রাজ্য প্রতিষ্ঠা করেন।শ্রীহট্টের ইতিবৃত্ত পূর্বাংশ, দ্বিতীয় ভাগ, প্রথম খণ্ড, প্রথম অধ্যায়, অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪। জগন্নাথপুর এককালে বর্তমান ভৌগোলিক সীমানার চেয়ে আরো বড় ছিল। দ্বাদশ শতাব্দি থেকে অষ্টাদশ শতাব্দি পর্যন্ত জগন্নাথপুর রাজ্য লাউড়ের শাখা-রাজ্য ছিল, এবং বংশানুক্রমে লাউড়ের নৃপতিগণ কর্তৃক শাসিত। দিল্লী সম্রাটদের রেকর্ডে জগন্নাথপুর রাজ্য লাউড়ের এজমালি সম্পদ হিসেবে বিবেচিত এবং শ্রীহট্রের ইতিহাসে বর্ণিত যে, উক্ত লাউড় রাজ্য সর্ব সময় মোগল সম্রাটদের কাছে স্বাধীন রাজ্য হিসেবে গণ্য ছিল।  জগন্নাথপুরের পান্ডুয়া থেকে রাজা বিজয় মাণিক্য সেই সময় নিজ নামের সাথে দুই স্ত্রীর নাম সংযুক্ত করে ১১৯১ খ্রিষ্টাব্দে সিক্কা মুদ্রা প্রকাশ করেছিলেন। এই সিক্কা মুদ্রাই রাজা বিজয় মাণিক্যের রাজ্যের প্রমাণ, যা কুবাজপুর গ্রামের মদনমোহন চৌধুরীর পরিবারদের মাধ্যমে ঢাকায় মিউজিয়ামে সংরক্ষিত হচ্ছে।   বিজয় মাণিক্যের পরিচিতি   কুরুক্ষেত্রের সমরে মহাবীর অর্জুন কর্তৃক নিহত ভগদত্ত রাজার পরে তার পুত্রগণের মধ্যে ১৯ জন নৃপতি পর্যায়ক্রমে কামরূপ তথা লাউড়ে রাজত্ব করেন। ভাটেরায় প্রাপ্ত তাম্রফলকে বর্মান, ইশানদেব তাদেরই বংশধর বলে ইতিহাস রয়েছে। এই রাজাগণ চন্দ্রবংশীয় বলে খ্যাত। উক্ত ১৯ জন নৃপতির অনেকদিন পরে প্রাচীন লাউড় রাজ্যে নৃপতি বিজয়মাণিক্য আবির্ভুত হন। ১১৯১ খ্রিষ্টাব্দ সময়কালে বিজয় মাণিক্য জগন্নাথপুর রাজ্য প্রতিষ্ঠা করেন এবং ছিক্কা মুদ্রার প্রচার করেন।   তথ্যসূত্র   বিষয়শ্রেণী:সিলেটের ব্যক্তি বিষয়শ্রেণী:সিলেট বিভাগ বিষয়শ্রেণী:সিলেটের ইতিহাস বিষয়শ্রেণী:বঙ্গের প্রাচীন রাজ্য বিষয়শ্রেণী:জগন্নাথপুর রাজ্য বিষয়শ্রেণী:শাসক
কল্পনা দাশ (৭ই জুলাই ১৯৬৬ - ২৩শে মে ২০১৯) একজন ভারতীয় আইনজীবী এবং পর্বতারোহী ছিলেন। তিনিই প্রথম ওড়িয়া পর্বতারোহী যিনি মাউন্ট এভারেস্টের শিখরে পৌঁছেছিলেন। তিনি মার্কিন যুক্তরাষ্ট্র, কানাডা এবং নেপালের পাঁচ সদস্যের একটি দলের সাথে ২০০৮ সালের ২১শে মে তারিখে মাউন্ট এভারেস্ট জয় করেন।  তিনি এর আগে দুবার মাউন্ট এভারেস্ট আরোহণের চেষ্টা করেছিলেন, একবার ২০০৪ সালে এবং পরের বার ২০০৬ সালে, কিন্তু খারাপ আবহাওয়া ও স্বাস্থ্যের কারণে তাঁর প্রচেষ্টা ব্যর্থ হয়েছিল।   মৃত্যু  ২০১৯ সালের ২৩শে মে, কল্পনা অন্য দুজনের সঙ্গে আবারও এভারেস্টে আরোহণ করেছিলেন, কিন্তু নামতে গিয়ে তিনি অসুস্থ হয়ে পড়েন এবং মাউন্ট এভারেস্টের বারান্দার (একটি ছোট মঞ্চের মতো, যেখানে কিছুটা বিশ্রাম নেওয়া যেতে পারে এবং চূড়ার শ্বাসরুদ্ধকর দৃশ্যগুলি পর্যবেক্ষণ করা যেতে পারে) ঠিক ওপরে মারা যান।  তাঁর মৃত্যুর কারণ ছিল মাউন্ট এভারেস্টের শিখরের কাছে অস্বাভাবিক ভিড়। নেপাল সরকার এভারেস্ট আরোহণের জন্য কয়েকশ পর্বতারোহীকে অনুমতি প্রদান করায় আরোহণের সংকীর্ণ অংশটি তীব্র আবহাওয়ার কারণে আরও সংকীর্ণ হয়ে পড়েছিল। ২০১৯ সালের এপ্রিল এবং মে মাসে পর্বতারোহণের মরশুমে নেপাল, ইউরোপ, মার্কিন যুক্তরাষ্ট্র এবং ভারত থেকে কমপক্ষে ১১ জন পর্বতারোহী একই সপ্তাহে মারা গিয়ে ছিলেন — তাঁদের মধ্যে অনেকেই কল্পনার মতো প্রবীণ পর্বতারোহী ছিলেন, যাঁদের মধ্যে আছেন মার্কিন যুক্তরাষ্ট্রের উটাহ থেকে ডোনাল্ড ক্যাশ এবং ভারতের অঞ্জলি কুলকার্নি।  শেরপারা তাঁর মৃতদেহ উদ্ধার করে এবং ভারতে নিয়ে আসে।   অভিযান    দেনালি - ২০১০ সালে, উত্তর আমেরিকার সর্বোচ্চ চূড়া জয়ের প্রচেষ্টা ব্যর্থ হয়েছিল।  মাউন্ট কিলিমাঞ্জারো - আফ্রিকার সর্বোচ্চ শৃঙ্গ - ৫,৮৯৫ মিটার, ২০১৪ সালের ৯ই অক্টোবর তারিখে সফলভাবে শিখরে আরোহণ করেছিলেন।  অ্যাকনকাগুয়া - দক্ষিণ আমেরিকার সর্বোচ্চ শৃঙ্গ - ৬,৯৬২ মিটার, ২০১৫ সালের ১৬ই জানুয়ারি তারিখে সফলভাবে শিখরে আরোহণ।  এলব্রুস পর্বত - ইউরোপের সর্বোচ্চ শৃঙ্গ - ৫,৬৪২ মিটার, ২০১৫ সালের ৩১শে জুলাই তারিখে সফলভাবে শিখরে আরোহণ।  কস্চিয়স্কো পর্ব - অস্ট্রেলিয়ার সর্বোচ্চ শৃঙ্গ, ২,২২৮ মিটার, ২০১৫ সালের ৩রা ডিসেম্বর তারিখে সফলভাবে শিখরে আরোহণ।   আরও দেখুন    মাউন্ট এভারেস্টের ভারতীয় শৃঙ্গ - বছর অনুযায়ী  মাউন্ট এভারেস্টের চূড়ায় চূড়ার সংখ্যা অনুসারে তালিকা  ভারতের মাউন্ট এভারেস্ট রেকর্ডের তালিকা  মাউন্ট এভারেস্ট রেকর্ডের তালিকা  মাউন্ট এভারেস্ট আরোহণ করে মারা যাওয়া লোকদের তালিকা   তথ্যসূত্র   বিষয়শ্রেণী:ভারতীয় নারী পর্বতারোহী বিষয়শ্রেণী:ভারতীয় এভারেস্ট জয়ী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় পর্বতারোহী বিষয়শ্রেণী:২০১৯-এ মৃত্যু বিষয়শ্রেণী:১৯৬৬-এ জন্ম বিষয়শ্রেণী:ওড়িশার নারী ক্রীড়াবিদ
অ্যারন ওয়ান-বিসাকা (; জন্ম: ২৬ নভেম্বর ১৯৯৭) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব ম্যানচেস্টার ইউনাইটেড এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণাত্মক রক্ষণভাগের খেলোয়াড় হিসেবে খেলে থাকেন।  ফুটবল ক্লাব জুনিয়র এলিটের যুব পর্যায়ের হয়ে খেলার মাধ্যমে ওয়ান-বিসাকা ফুটবল জগতে প্রবেশ করেন; অতঃপর তিনি ক্রিস্টাল প্যালেসের যুব পর্যায়ের হয়ে খেলার মাধ্যমে ফুটবল খেলায় বিকশিত হয়েছেন। ২০১৬–১৭ মৌসুমে, ক্রিস্টাল প্যালেসের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। ক্রিস্টাল প্যালেসে তিনি ২ মৌসুম অতিবাহিত করেছেন; যেখানে তিনি ৪২টি ম্যাচ খেলেছেন। ২০১৯–২০ মৌসুমে, তিনি ৫৫ মিলিয়ন ইউরোর বিনিময়ে ক্রিস্টাল প্যালেস হতে ম্যানচেস্টার ইউনাইটেডে যোগদান করেছেন।   তথ্যসূত্র    বহিঃসংযোগ   ম্যানচেস্টার ইউনাইটেডের প্রাতিষ্ঠানিক ওয়েবসাইটে অ্যারন ওয়ান-বিসাকা       বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ক্রিস্টাল প্যালেস ফুটবল ক্লাবের খেলোয়াড় বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:গণতান্ত্রিক কঙ্গোলীয় ফুটবলার বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:ক্রয়ডনের ব্যক্তি বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:কৃষ্ণাঙ্গ ইংরেজ ক্রীড়াবিদ বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
মারিয়া রবসাহম (জুন ২০০৮ এর আগে মারিয়া কার্লশামরে; ৩ ফেব্রুয়ারি ১৯৫৭ তারিখে এনকোপিং-এ জন্মগ্রহণ) হলেন একজন সুইডিশ রাজনীতিবিদ, যিনি ২০০৪ থেকে ২০০৯ সাল পর্যন্ত ইউরোপীয় পার্লামেন্টের সদস্য ছিলেন। তিনি লিবারেল পিপলস পার্টি থেকে নির্বাচিত হন, যা ইউরোপের জন্য লিবারেলস এবং ডেমোক্রেটদের জোটের অংশ। তবে, তিনি ১ মার্চ ২০০৬ তারিখে ফেমিনিস্ট ইনিশিয়েটিভ-এ যোগ দেন।Convicted Liberal defects to feminists , The Local, মার্চ ১, ২০০৬   তিনি ইউরোপীয় পার্লামেন্ট'র সিভিল লিবারটিজ, জাস্টিস এবং হোম অ্যাফেয়ার্স কমিটি এবং মহিলা অধিকার এবং লিঙ্গ সমতা কমিটি-এর সদস্য ছিলেন। তিনি সংস্কৃতি এবং শিক্ষা কমিটির জন্য একজন প্রতিস্থাপক ছিলেন এবং ইইউ-মোল্ডোভা পার্লামেন্টারি কোঅপারেশন কমিটির সদস্য ছিলেন।  রবসাহম আগস্ট ২০০৫-এ হিসাব সংক্রান্ত অসংগতির কারণে দণ্ডিত হন, যখন একটি কোম্পানি (যা তাঁর এবং তার প্রাক্তন স্বামীর যৌথভাবে মালিকানাধীন ছিল) দেউলিয়া হয়ে পড়ে। তাকে স্থগিত দণ্ড দেওয়া হয়েছিল।Carlshamre dömd för bokföringsbrott, Dagens Nyheter, অক্টোবর ১৪, ২০০৫  তার দণ্ডের ফলস্বরূপ, লিবারেল পিপলস পার্টির নেতৃত্ব তাকে ইউরোপীয় পার্লামেন্টের আসন থেকে পদত্যাগ করতে বলেছিল। এর পরিবর্তে, তিনি ওই দলটি ছেড়ে ফেমিনিস্ট ইনিশিয়েটিভে যোগ দেন। এই পদক্ষেপটি সুইডিশ মিডিয়ার কিছু মনোযোগ পেয়েছিল কারণ ফেমিনিস্ট ইনিশিয়েটিভের দুই সহ-নেতার মধ্যে একজন গুদরুন শ্ম্যান, অন্য এক আর্থিক অপরাধ, কর ফাঁকির জন্য দণ্ডিত হয়েছিলেন।   শিক্ষা    ১৯৭৯: দর্শনশাস্ত্রে স্নাতক ডিগ্রি  ১৯৮৮–৯০: পত্রিকা-এ বিশ্ববিদ্যালয় ডিপ্লোমা   কর্মজীবন    ১৯৭৯–৮৮: গোথেনবার্গ বিশ্ববিদ্যালয়-এ দর্শনশাস্ত্রের অধ্যাপক  ১৯৯২–৯৫: টিভি৪-এ সম্পাদক  ১৯৯৬: সাংবাদিকতায় গ্র্যান্ড পুরস্কার  ১৯৯৬–৯৭: পত্রিকা মডার্না টিডের  ১৯৯৮–২০০২: টিভি৪-এ ডকুমেন্টারি চলচ্চিত্র প্রযোজক  ২০০২–০৩: পত্রিকা ডাগেনস নিউজেটার-এ রাজনৈতিক সম্পাদক   আরও দেখুন    ২০০৪ ইউরোপীয় পার্লামেন্ট নির্বাচন সুইডেন   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম
সিম্যান্টিক স্কলার হলো কৃত্রিম বুদ্ধিমত্তা-চালিত গবেষণার সরঞ্জাম। "অ্যালেন ইনস্টিটিউট ফর এআই" সাহিত্যের বৈজ্ঞানিক গবেষণার জন্য এটি তৈরি করেছে। ২০১৫ সালের নভেম্বরে এটি সর্বজনীনভাবে প্রকাশিত হয়। এটি পাণ্ডিত্যপূর্ণ কাগজপত্রের সারাংশ প্রদানের জন্য স্বাভাবিক ভাষা প্রক্রিয়াকরণে অগ্রগতি ব্যবহার করে। সিম্যান্টিক স্কলার টিম সক্রিয়ভাবে স্বাভাবিক ভাষা প্রক্রিয়াজাতকরণ, যন্ত্রীয় শিখন, মানব-কম্পিউটার মিথস্ক্রিয়া এবং তথ্য পুনরুদ্ধারে কৃত্রিম-বুদ্ধিমত্তার ব্যবহার নিয়ে গবেষণা করছে।  সিম্যান্টিক স্কলার কম্পিউটার বিজ্ঞান, ভূবিজ্ঞান, এবং স্নায়ুবিজ্ঞানের বিষয়গুলিকে ঘিরে একটি ডাটাবেস হিসাবে শুরু হয়েছিল। যাইহোক, ২০১৭ সালে সিস্টেমটি এর কর্পাসে বায়োমেডিকাল সাহিত্য অন্তর্ভুক্ত করা শুরু করে। সেপ্টেম্বর ২০২২ পর্যন্ত, তারা এখন বিজ্ঞানের সমস্ত ক্ষেত্র থেকে ২০০ মিলিয়নেরও বেশি প্রকাশনা অন্তর্ভুক্ত করেছে।  তথ্যসূত্র  বিষয়শ্রেণী:কৃত্রিম বুদ্ধিমত্তার প্রয়োগ
সুজনীপাড়া রেলওয়ে স্টেশন হল পূর্ব রেলওয়ের মালদা রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।  ইতিহাস ১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।   তথ্যসূত্র  বিষয়শ্রেণী:মুর্শিদাবাদ জেলার রেলওয়ে স্টেশন বিষয়শ্রেণী:মালদা রেলওয়ে বিভাগ
দেবরাজ পুরি (১২ মার্চ ১৯১৬ – ৩১ ডিসেম্বর ১৯৭১) একজন ভারতীয় ক্রিকেটার এবং ধারাভাষ্যকার ছিলেন। তিনি বাংলা ও দিল্লি সহ বেশ কয়েকটি দলের হয়ে প্রথম-শ্রেণীর ক্রিকেট খেলেছেন। তিনি ১৯৩৫-৩৬ সালে অস্ট্রেলিয়ানদের বিরুদ্ধে ভারতের হয়ে একটি অনানুষ্ঠানিক টেস্ট ম্যাচ খেলেছিলেন। তার খেলার ক্যারিয়ারের পরে, তিনি একজন ক্রিকেট ধারাভাষ্যকার হয়ে ওঠেন। সমসাময়িক প্রতিবেদনে, তার নাম প্রায়ই দেব রাজ পুরি বা ডিআর পুরি হিসাবে দেখা যায়।   জীবনী  দেবরাজ পুরি এমন একজন বোলার ছিলেন যাকে তার প্রথম ওভারে বিদ্যুত দ্রুত বলে মনে করা হতো। রঞ্জি ট্রফির প্রথম মৌসুমে উত্তর ভারতের হয়ে প্রথম শ্রেণির ক্রিকেটে অভিষেক হয়। তার দ্বিতীয় ম্যাচে, তিনি ৪-১-৩-৩ পরিসংখ্যান ফিরিয়ে দেন কারণ দক্ষিণ পাঞ্জাব ২২ রানে অলআউট হয়েছিল; এটি ৭০ বছরেরও বেশি সময় ধরে টুর্নামেন্টে সর্বনিম্ন দলের স্কোর থাকবে।Southern Punjab v Northern India, 1934-35 বোম্বের বিপক্ষে ফাইনালে তিনি ১০১ রানে ৬ উইকেট নিয়েছিলেন কিন্তু উত্তর পাঞ্জাব ২০৮ রানে হেরে যায়।Bombay v Northern Punjab, 1934-35 ১৯৩৫-৩৬ মৌসুমে, পুরি পাঞ্জাব বিশ্ববিদ্যালয়ের নেতৃত্বে আন্তঃবিশ্ববিদ্যালয় রোহিন্টন বাড়িয়া ট্রফিতে জয়লাভ করেন।  অমর সিংয়ের অনুপস্থিতিতে, তিনি ১৯৩৬ সালের জানুয়ারিতে লাহোরে তৃতীয় অনানুষ্ঠানিক টেস্টে সফরকারী অস্ট্রেলিয়ানদের বিরুদ্ধে মোহাম্মদ নিসারের সাথে বোলিং শুরু করেন।India v Australians, Lahore, 1935-36 একটি ম্যাচ রিপোর্ট বলে যে পুরি ৩০ গজের বেশি রান আপ নিয়েছিল এবং "নিসারের চেয়ে দ্রুত বলে মনে হয়েছিল" কিন্তু একই নিয়ন্ত্রণ ছাড়াই।Bombay Chronicle match report তিনি ১৯৩৬ সালের ইংল্যান্ড সফরের জন্য নির্বাচিত হননি। তার ছেলে নরোত্তম পুরির মতে, তাকে দিল্লিতে ট্রায়ালের জন্য আমন্ত্রণ জানানো হয়েছিল কিন্তু দৃশ্যত একটি বল করার অনুমতি দেওয়া হয়নি কারণ তিনি পাতিয়ালার মহারাজার হয়ে কয়েকটি ম্যাচ খেলেছিলেন যিনি ভিজিয়ানাগ্রামের মহারাজকুমারের প্রতিপক্ষ ছিলেন। ভিজিয়ানাগ্রাম সফরকারী দলের অধিনায়ক ছিলেন।  অল ইন্ডিয়া রেডিও পতৌদির নবাবের সুপারিশে ওয়েস্ট ইন্ডিজের বিরুদ্ধে ১৯৪৮-৪৯ সিরিজের দিল্লি টেস্টের জন্য রেডিও ধারাভাষ্য দেওয়ার জন্য পুরীকে আমন্ত্রণ জানায়।Dev Raj Puri, A Privileged Moment, Sport and Pastime, 27 November 1965, p.21 তিনি বিশ বছর ধরে ভাষ্যকার হিসেবে কাজ চালিয়ে যান। ১৯৬৯ সালের নভেম্বরে অস্ট্রেলিয়ার বিরুদ্ধে বোম্বে টেস্টে, পুরী আম্পায়ার সম্ভু পানের এস. ভেঙ্কটরাঘবনকে আউট করার সিদ্ধান্তের সমালোচনা করেন।Ravi Chaturvedi, Cricket Commentary and Commentators, p.78 বেশ কয়েকজন দর্শক ট্রানজিস্টর রেডিও বহন করছিলেন এবং পুরির মন্তব্য ভিড় দাঙ্গাকে উদ্দীপ্ত করতে অবদান রেখেছিল। ব্রেবোর্ন স্টেডিয়ামের একটি অংশে আগুন লেগেছে।K.R.Wadhwaney, Indian Cricket Controversies, p.98  দেবরাজ পুরির ছেলে নরোত্তম রেডিও এবং টেলিভিশনে ক্রিকেট ধারাভাষ্যকার হয়ে ওঠেন।Interview with Dr. Narottam Puri, Sportstar, 06 May, 2020 রঞ্জি ট্রফিতে উত্তর অঞ্চলের বিজয়ীদের জন্য যে দেবরাজ পুরি ট্রফি দেওয়া হয়েছিল তার নামকরণ করা হয়েছিল তাঁর নামে।Ranji 1999-2000, zonal trophies   আরও দেখুন    বাংলার ক্রিকেটারদের তালিকা   তথ্যসূত্র    বহিঃসংযোগ      বিষয়শ্রেণী:লাহোর থেকে আগত ক্রিকেটার বিষয়শ্রেণী:যুক্তপ্রদেশের ক্রিকেটার বিষয়শ্রেণী:উত্তর ভারতের ক্রিকেটার বিষয়শ্রেণী:দিল্লির ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:১৯৭১-এ মৃত্যু বিষয়শ্রেণী:১৯১৬-এ জন্ম
ড্যানিয়েল ক্রিটেনডেন (জন্ম ২০ এপ্রিল, ১৯৬৩) একজন কানাডিয়ান-আমেরিকান লেখিকা এবং সাংবাদিক।   কর্মজীবন  ড্যানিয়েল ক্রিটেনডেন টরন্টোর অন্টারিওতে জন্মগ্রহণ করেন। তিনি টরন্টো টেলিগ্রাফ পত্রিকার ভূতপূর্ব সম্পাদক ম্যাক্স ক্রিটেনডেনের এবং সাংবাদিক ও বই সমালোচক ইয়ভন ক্রিটেনডেনের কন্যা। তার সৎপিতা ছিলেন সাংবাদিক পিটার ওর্থিংটন। তিনি ১৯৮১ সালে টরন্টোর নর্দার্ন সেকেন্ডারি স্কুল থেকে স্নাতক হন। তিনি বিশ্ববিদ্যালয়ে ভর্তি হননি, তবে ১৯৮৪ সাল পর্যন্ত টরন্টো সান পত্রিকায় পূর্ণকালীন সাধারণ প্রতিবেদক এবং ফিচার লেখক হিসেবে কাজ শুরু করেন। এরপর তিনি ভ্রমণ করেন এবং ম্যাগাজিন ও সংবাদপত্রের জন্য স্বতন্ত্রভাবে কাজ করতে থাকেন, ১৯৮৮ সালে ডেভিড ফ্রাম-এর সাথে বিয়ে করার আগে। পরবর্তীতে তারা নিউ ইয়র্ক এবং পরে ওয়াশিংটন, ডিসি-তে বসবাস করেন। তিনি ইহুদীধর্ম গ্রহণ করেছেন।   কর্মগুলি    What Our Mothers Didn't Tell Us: Why Happiness Eludes the Modern Woman, (সাইমন অ্যান্ড শুস্টার, ১৯৯৯)  Amanda Bright@Home, (ওয়ার্নার বুকস, ২০০৩)  The President's Secret IMs, (সাইমন স্পটলাইট এন্টারটেইনমেন্ট, ২০০৭),   "From a Polish Country House Kitchen" অ্যান অ্যাপলবাউম-এর সাথে, (ক্রনিকল বুকস, ২০১২)    তথ্যসূত্র    বহিঃসংযোগ      বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:২১শ শতাব্দীর মার্কিন সাংবাদিক বিষয়শ্রেণী:২০শ শতাব্দীর কানাডীয় লেখিকা বিষয়শ্রেণী:২১শ শতাব্দীর কানাডীয় ঔপন্যাসিক বিষয়শ্রেণী:মার্কিন কলাম লেখিকা বিষয়শ্রেণী:ইহুদি নারীবাদী বিষয়শ্রেণী:ইহুদি ধর্মে ধর্মান্তরিত বিষয়শ্রেণী:কানাডীয় নারী ঔপন্যাসিক বিষয়শ্রেণী:কানাডীয় অ-কল্পকাহিনী লেখিকা বিষয়শ্রেণী:কানাডীয় নারীবাদী লেখক বিষয়শ্রেণী:জীবিত ব্যক্তি বিষয়শ্রেণী:কানাডীয় নারী সাংবাদিক বিষয়শ্রেণী:১৯৬৩-এ জন্ম
মৌলিক অর্থনৈতিক ধারণা - [ সম্পাদনা]</small>  ব্যাষ্টিক অর্থনীতি (Macroeconomics)  • ভোগ ও উপযোগ (Consumption and Utility)  • প্রান্তিক উপযোগ (Marginal Utility)  • উৎপাদন (Production)  • ক্রমহ্রাসমান উৎপাদন বিধি (Law of Diminishing returns)  • পুঁজি (Capital)  • যোগান ও চাহিদা (Supply and Demand)  • ভারসাম্য (Equilibrium)  • ব্রেক ইভন পয়েণ্ট (Break-even point)  • অপটিমাইজেশান (Optimization)  • মুনাফার অতিশায়ন (Profit maximization)  • বাজার (Market)  • প্রতিযোগিতা (Competition)  • একচেটিয়া বাজার (Monopoly)  • সমষ্টিক অর্থশাস্ত্র (Macroeconomics) বন্টনতত্ত্ব (Distribution theory)  • ব্যষ্টিক অর্থশাস্ত্র (Microeconomics)  • লেইসে-ফেয়ার (Laissez-faire)  • শ্রমবিভাজন (Division of Labor)  •Category:অর্থশাস্ত্র পরিভ্রমণ বাক্স